google/wiki40b huggingface dataset:
Karosa ŠM 11

Konštrukcia

Od predchádzajúcich autobusov Škoda 706 RTO sa ŠM 11 odlišoval celou koncepciou. Mal samonosnú karosériu panelovej konštrukcie, motor umiestnený uprostred medzi nápravami pod karosériou (miesto na prednej náprave) a pneumatické odpruženie. Cestujúci ocenili najmä troje nástupné a výstupné dvere, pričom predné dvere boli umiestnené ešte pred prednou nápravou. Podlaha bola umiestnená tiež nižšie, dvere boli širšie a výhľad zo stanovišťa vodiča bol lepší ako u typu 706 RTO. Rovnako ako jeho predchodca malo vozidlo ŠM 11 delené predné okno (okrem niekoľkých výnimiek), ktoré bolo odstránené až u jeho nástupcu – Karosy B 731.
ŠM 11 je štandardný dvojnápravový autobus určený predovšetkým pre mestskú hromadnú dopravu (Škoda mestský – označenie Škoda pochádza od výrobcu motorov pre celý karosácky rad Š). Vozidlo bolo dlhé približne 11 m (odtiaľ číslo 11 v označení) a v pravej bočnici malo umiestnené troje skladacie, pneumaticky ovládané dvere (predné trojkrídlové, ostatné štvorkrídlové). Perovanie autobusu bolo vzduchové. Do verzie ŠM 11 výrobca štandardne montoval automatickú prevodovku. Počas výroby boli autobusy postupne zdokonaľované (napr. zavedenie samočinného centrálneho mazania podvozku, oplechovanie bokov karosérie rovnými plechmi namiesto vlnitých hliníkových, výkonnejšie kúrenie, silnejší motor atď.).
Autobus ŠM 11 mal byť unifikovaný s trolejbusom Škoda T 11, projekt však bol zrušený a vozidiel T 11 bolo vyrobených len osem kusov.

Výroba a prevádzka

Prvá funkčná vzorka bola vyrobená už v roku 1961, niektoré jej súčiastky však pochádzali zo západnej Európy (motor, zadná náprava). Ďalšie dva prototypy sa objavili v rokoch 1962 a 1963. V roku 1964 bola vyrobená overovacia séria, sériová výroba začala koncom roku 1965 a trvala až do roku 1981, kedy bolo vozidlo ŠM 11 vo výrobe nahradené autobusom B 731. Celkom bolo vyrobených približne 9900 vozidiel ŠM 11.
Vzhľadom na monopol, ktorý spoločnosť Karosa do roku 1989 mala, sa vozidlá typu ŠM 11 objavili vo všetkých česko-slovenských mestách. Najviac ich ale jazdilo v Prahe, v roku 1978 1249 kusov (celkom Dopravný podnik hl. m. Prahy zakúpil viac ako 2100 kusov ŠM 11). Najdlhšie boli v prevádzke v Opave, posledné autobusy ŠM 11 tu dojazdili v roku 1994.
Na rozdiel od vozidiel 706 RTO, ktoré boli vo veľkom exportované, autobusy ŠM 11 takto úspešné neboli (aj keď išlo o najexportovanejší variant radu Š). Do zahraničia ich bolo predaných okolo 2000 kusov. Objavili sa, napr. v Bulharsku, Maďarsku, Mongolsku a v Poľsku.
Les Haies

Poloha

Obec má rozlohu 15,97 km². Najvyšší bod je položený 564 m n. m. a najnižší bod 307 m n. m.

Obyvateľstvo

Počet obyvateľov obce je 731 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Motorový rušeň 714

Poznámka

  — Len stroje s inventárnymi číslami  001 a 002
Sedimentárne fácie

Rozoznávanie typov sedimentačného prostredia

Sedimentačné prostredia sa vo fosílnych sedimentoch rozoznávajú na základe kombinácie faciálnej analýzy, sedimentárnych textúr a fosílií. Z fosílií sú najdôležitejšie ekologicky významné skameneliny, ktoré jednoznačne indikujú prostredie, v ktorom žili. Napr. planktonické dierkavce alebo amonity indikujú šíromorské prostredie s normálnou salinitou. Nálezy zubov nosorožcov alebo deinotérií, však indikujú kontinentálne podmienky. Štúdium fosílnych sedimentačných prostredí je založené na poznaní súčasných.
Juzennecourt

Poloha

Obec má rozlohu 11,87 km². Najvyšší bod je položený 391 m n. m. a najnižší bod 295 m n. m.

Obyvateľstvo

Počet obyvateľov obce je 204 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Električková trať Hlubočepy – Barrandov

Popis trate

Trať, dlhá 3,5 km, vedie od električkovej slučky Hlubočepy v údolí Dalejského potoka, neďaleko jeho ústia do Vltavy, po dvoch estakádach v celkovej dĺžke 761 m cez Dalejský potok. Rošt, na ktorom je umiestnená trať, bol postupne spúšťaný odhora nadol, z barrandovskej strany smerom k Vltave. Až k počiatku sídliska je trať takmer rovnobežná s dôležitou kapacitnou komunikáciou K Barrandovu, potom vedie sídliskom a končí na jeho západnom okraji. Trať je ukončená slučkou, a je napájaná pomocou dvoch meniarní. Maximálny pozdĺžny sklon činí 6,9%, čo však v pražskej sieti nie je najviac.
Celá trať je vedená po samostatnom dráhovým telese, nie je súčasťou pozemnej komunikácie. Lamačova a Tréglova ulice sú v sídlisku prekonané pomocou podjazdov, ulice Slivenecká a Do Klukovic priecestím zabezpečenými svetelnou signalizáciou; vyznačenie prejazdov nesie hybridný znaky križovatky, železničného prejazdu a miesta vjazdu na pozemnej komunikácii a jeho správnosť je sporná. Taktiež spôsob vyznačenia a zabezpečenia prechodov je diskutabilný. Asi dva úrovňové priecestia sú určené len pre služobné automobily na obsluhu meniarní atď.
Koľajový zvršok je buď otvorený alebo zatrávnený, v priestore staníc potom tiež dláždený, koľaje sú upevnené na podvaloch. Trolejové vedenie a osvetľovacie telesá sú upevnené nie na stĺpoch, ale na kruhových portáloch, ktoré sú v sídliskovej časti v povrchových úsekoch trate prepojené protihlukovou stenou.

Zastávky

Barrandovská trať má unikátne architektonické stvárnenie staníc. Tie sú koncipované ako zastrešené, s oceľovými konštrukciami, zasklené, s bočnými nástupišťami. Každá z nich má svoju špecifickú farbu. Autorom dizajnu zastávok je architekt Patrik Kotas.
Holub hrivnák

Opis

Je to najväčší európsky holub. Dosahuje dĺžku 40 – 42 cm, hmotnosť 400 – 500 g.
Na hlave, šiji a na hrdle je tmavomodrý, na prsiach červenkastosivý a inde svetlomordý až sivý. Starým holubom sa na krku tvorí golier, po bokoch biele škvrny. Samec aj samica sú sfarbení rovnako. Dôležitým poznávacím znakom je biela škvrna na krídlach, dobre viditeľná najmä počas letu.

Hlas

Hlas samca
12 s., Fínsko, okrem hlasu holuba hrivnáka počujeme aj straku obyčajnú.
Upozorňuje na seba pomerne silným trepaním krídel a najtypickejší je preň zvuk „ku-ku-ku“ a „gru-úhu“ či "du-dúú, dudú du", opakované 3 – 4 razy. Samička sa ozýva slabým „grugrugruú“ opakované 2 – 4 razy.

Výskyt a stav na Slovensku

Je to sťahovavý vták, na Slovensko prilieta v prvej polovici marca a začína hniezdiť v polovici apríla, odlieta v septembri až v októbri, najčastejšie do teplejších oblastí juhozápadného Francúzska. Obýva celé územie Slovenska od nížin až po hornú hranicu lesa, najvyššie hniezdenia boli preukázané 1 250 m n. m. na Vtáčniku a 1 330 m n. m. na Poľane.
Odhadovaný počet hniezdiacich párov je 60 000 - 120 000, zimujúcich jedincov 0 – 20. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v roku 1995 žiadny. V roku 1998 žiadny. V roku 2001 žiadny. V roku 2014 LC - menej dotknutý. Európsky ochranársky status SPEC4 – druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia S – vyhovujúci ochranársky status.

Biotop

V starších publikáciach sa uvádza, že je plachý, divoký a že žije v prírode ďaleko od miest, kde vyhľadáva vysoké ihličnaté stromy a žije skrytým životom, no v posledných rokoch ho často stretneme aj v mestských parkoch, v blízkosti ľudských obydlí či dokonca v mestách.

Hniezdenie

Hniezdi 1 – 2 razy do roka, len ojedinele býva aj tretie hniezdenie. Vytvára veľmi nedbalé hniezdo zo suchých konárov. Rodičia sa o potomstvo striedavo starajú a mláďatá opúšťajú hniezdo približne 30 dní po vyliahnutí. Neskôr sa zdržujú v okolí hniezda a rodičia ich ešte prikrmujú.

Potrava

Ako potravu obľubuje v lesoch Európy najmä semená dubov, bukov a ihličnatých stromov, na poliach sa semenami obilnín. Zbiera aj kukuricu, hrach a šošovicu, živí sa aj semenami burín a podobne. Ak nie je dostatok semien, ozobáva aj zelené časti rastlín, mladé ihličie, puky listnatých stromov, rôzne bobule, plody, hálky i koreňovú zeleninu, v obciach a mestách sa naučil na chlieb a pečivo. Príležitostne prijímajú aj živočíšnu potravu hlavne červce (Coccoidea), húsenice a kukly, tiež ale zriedkavejšie článkonožce a dážďovky. Z dôvodu príjmu vápnika žerie kamienky, mäkkýše a lastúrniky.  Na rozdiel od ostatných holubov a hrdličiek žijúcich v strednej Európe vyhľadáva potravu nielen na zemi ale aj na kríkoch a stromoch. Pri zbere potravy mimo svojho teritória sa spája do malých skupín. Vo viacerých oblastiach ho poľnohospodári považujú za škodcu.
Midrevaux

Poloha

Obec má rozlohu 14,29 km². Najvyšší bod je položený 436 m n. m. a najnižší bod 285 m n. m.

Obyvateľstvo

Počet obyvateľov obce je 206 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Psychodynamická teória

Psychodynamická teória alebo Teória výmeny medzi vedúcim a členom alebo Teória LMX (skr. z angl. leader-member exchange) je teória štýlu vedenia. Definuje efektívny štýl vedenia ako funkciu psychodynamickej výmeny (nepísaných dôhod o vzťahoch) medzi vedúcim a členmi skupiny (podriadenými). Vedúci podriadených riadia a usmerňujú prostredníctvom vplyvu, ktorý im podriadení dovolia. Vedúci môžu mať s každým podriadeným špecifický vzťah (tzv. „dyádu“) . Podstatou teórie je porozumenie sebe samému a inými ľuďom.
Teória sa aplikovala už v starovekej Číne, kde „Veľký plán“ z 2. tisícročia pred Kristom opisuje, ako sa vodcovia majú správať voči svojim podriadeným zohľadňujúc ich postoje k sociálnemu poriadku a k práci.
Najznámejšia teória LMX je Teória vertikálneho dyádového spojenia Roberta Lidena a Georga Graena, podľa ktorej nadriadení oddane a tvrdo pracujúcich podriadených odmieňajú tým, že im venujú pozornosť, zatiaľ čo k ostatným pristupujú neosobne a rigidne. Konkrétne majú nadriadení často „vnútornú skupinu“ podriadených, ktorým dôverujú a ktorým zveria vysokú zodpovednosť, vplyv na rozhodovanie a prístup k zdrojom; podriadení vnútornej skupiny na oplátku pracujú tvrdšie, majú na starosti viac administratívnych povinností a sú oddanejší danej úlohe a lojálnejší nadriadenému.
Porsche 928

Ocenenia

Porsche 928 získalo titul Európske auto roka 1978. Zatiaľ je to jediné športové auto, ktoré vyhralo túto prestížnu anketu.
Ofidiofóbia

Ofidiofóbia alebo ofiofóbia je chorobný strach z hadov. Radí sa medzi zoofobie, ktoré sú spôsobené zvieratami.
Ferfay

Poloha

Obec má rozlohu 3,89 km². Najvyšší bod je položený 112 m n. m. a najnižší bod 65 m n. m.

Obyvateľstvo

Počet obyvateľov obce je 953 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Étienne-de-Baïgorry (obec)

Poloha

Obec má rozlohu 69,44 km². Najvyšší bod je položený 1 049 m n. m. a najnižší bod 146 m n. m.

Obyvateľstvo

Počet obyvateľov obce je 1 585 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Votrelec: Covenant

Zápletka

Posádka kolonizátorskej lode Covenant, ktorá má namierené do vzdialenej planéty ďalekej galaxie, zisťuje, že ich namiesto očakávaného raja v skutočnosti čaká temný a nebezpečný svet. Po odhalení hrozby, ktorá presahuje ich predstavivosť, sa pokúsia o útek.

Dej

Posádka kolonizačnej misie Covenant je prebudená z hibernácie z dôvodu poškodenia ich vesmírnej lode. Ich kapitán, Branson kvôli poškodeniu lode zahynie v ohni. Kapitánom lode sa stáva Oram. Ten sa rozhodne navštíviť blízku planétu LV 223, ktorá vykazuje lepšie známky podmienok pre život, ako ich pôvodný cieľ, Origae-6. Na tejto planéte sa dvaja členovia posádky nakazia spórmi, ktoré zapríčinia ich smrť a "vyliahnutie" nového druhu, Neomorphov. V poslednej chvíli ich zachráni android David z Promethea.
Oram neskôr zistí, že za týmito stvoreniami stojí samotný David. Ten mu ukáže prvé vajcia s facehuggermi, hovoriac, že potrebuje ešte niečo. Na kapitána Orama vyskočí facehugger. Neskôr sa z neho narodí prvý Xenomorph (tzv. Protomorph). Android Walter neskôr nachádza mŕtvolu Elizabeth Shaw z Promethea, ktorú David úmyselne zabil a vykonával na nej experimenty. Daniels sa rozhodne odísť z planéty LV 223, ale nevie nájsť Orama. Lope a Ricks hľadajú kapitána Orama. Na Lopea však vyskočí facehugger, ktorého Ricks rýchlo dostane preč z jeho tváre. Ricks je následne zabitý Xenomorphom, ale Lopeovi sa podarí utiecť. Medzi Davidom a Walterom nastane konflikt, ktorý vyústi v bitku dvoch androidov. Daniels, Lope a Walter sú vyzdvihnutí Tennesseem, avšak pri odlete na ich loď naskočí Xenomorph, ktorého sa im však podarí zabiť.
Späť na lodi Covenant si Bransonová užíva zaslúžený odpočinok, keď ju vtom zobudí Matka s varovaním, že na lodi sa nachádza neznáma forma života. Tennessee a Bransonová nachádzajú mŕtvolu Lopea, s dierou v hrudníku. Na lodi sa nachádza ďalší Xenomorph. Xenomorpha sa im však podarí zbaviť tým, že ho vyhodia z lode Covenant. Tennessee je v štádiu hibernácie a Bransonová sa taktiež pripravuje na uvedenie do stavu hibernácie. Ich cieľom je planéta Origae-6. Bransonová sa spýta Waltera, čo si myslí o planéte Origae-6. Ten odpovedá, že ak oni budú milí k tomuto svetu, tak on bude milý k nim. V Bransonovej narastá podozrenie. Než zaspí sa spýta Waltera, či jej pomôže na planéte Origae-6 postaviť chatu pri jazere, o ktorej sa bavila s ním po smrti jej manžela, kapitána Bransona. Vtom si Bransonová uvedomí, že android, ktorý stojí pri nej nie je Walter ale David, avšak je neskoro a zaspáva. David k ľudským embryám pridáva 2 embryá Xenomorphov.

Produkcia

Nakrúcať sa začalo 4. apríla 2016 v Milford Sound na Novom Zélande a skončilo 19. júla 2016. Dodatočné scény sa začali nakrúcať v anglických Leavesden Studios 18. novembra 2016.
Londýnska zoologická záhrada

Londýnska zoologická záhrada je najstaršia vedecká zoologická záhrada na svete. Otvorená bola 27. apríla 1828. Je umiestnená na severnom okraji Regent’s Parku (preteká ňou Regent's Canal). Spravuje ju Londýnska zoologická spoločnosť. Táto spoločnosť tiež vlastní rozsiahlejšie pozemky vo Whipsnade Wild Animal Park v Bedfordshire, na ktoré boli premiestnené väčšie druhy zvierat, napríklad slony a nosorožce.

Dejiny

Londýnska zoologická záhrada bola prvá vedecká zoo na svete. Bola otvorená roku 1828 a pôvodne bola plánovaná pre vedecké bádanie, ale v roku 1847 bola sprístupnená verejnosti. V súčasnosti sa tu nachádza viac ako 650 rôznych druhov zvierat.
Londýnska ZOO bola aj prvá záhrada, ktorá otvorila pavilón plazov (v roku 1849), prvé verejné akvárium (v roku 1853), prvý pavilón hmyzu (v roku 1881) a prvú detskú zoo (v roku 1938).
V súčasnej dobe prebieha v záhrade rozsiahla rekonštrukcia, ktorej cieľom je nahradiť klietky ohradami, ktoré zachovajú zvieratám prirodzené prostredie blížiace sa ich pôvodnému výskytu, ponúknu im lepšie životné podmienky a návštevníkom poskytuje viac realistickejší zážitok.
Saint-Georges-du-Rosay

Poloha

Obec má rozlohu 17,31 km². Najvyšší bod je položený 169 m n. m. a najnižší bod 112 m n. m.

Obyvateľstvo

Počet obyvateľov obce je 421 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
MG 17

Vznik a vývoj

Spolu s pohyblivým leteckým guľometom MG-15 firma Rheinmetall Borsig vyvíjala aj jeho pevnú variantu MG-17, určenú na zástavbu do krídiel, respektíve synchronizovanú modifikáciu určenú na zástavbu do trupu. Automatika guľometu pracovala na rovnakom princípe ako u MG-15. Odlišný bol spôsob podávania nábojov. Dvojitý bubnový zásobník MG-15 bol nahradený nábojovým pásom, ktorého články boli kovové. Pásy mali kapacitu 50 nábojov, ale spájali sa jednoducho do väčších s kapacitou až 250 nábojov a viac. Spojujúcim prvkom bola strela na kraji pásu. Prázdny pás pre 200 nábojov vážil iba 1,1 kg. Zbraň sa nabíjala elektropneumaticky, pás mohol byť podávaný z oboch strán. Úpravy podávania nábojov a záveru umožnili zvýšiť kadenciu až na 1180 výstrelov za minútu. Zbraň mala pomerne spoľahlivú funkciu a nabíjala sa jednoducho, bola ale zložitá a náročná pri údržbe. Náboj 7,92 dokázal na vzdialenosť 100 m preraziť 5 mm tenký pancier, neskôr sa podarilo prieraznosť strely zvýšiť na 17 mm z 50 m.

Použitie

Zbraň mali vo výzbroji stíhacie lietadlá Heinkel He 51, Bf 109E, Bf109F, Bf109G (posledná verzia vybavená týmto guľometom bola Bf 109G-4 z roku 1942), Fw190A-1 až A-6 (z roku 1943), Bf 110 (až do verzie G). Ako pevný guľomet sa montoval aj do lietadiel Arado Ar 196, Focke-Wulf Fw 189, Heinkel He 115, Henschel Hs 123, Henschel Hs 126, Henschel Hs 129. Technicky interesantná bola inštalácia diaľkovo ovládaného MG-17 do zadnej časti He 111 H-6. Do stíhacích lietadiel sa z dôvodu pomerne malej účinosťi v boji najmä proti bombardérom prestal montovať už v roku 1943. Do ostatných typov sa vyrábal až do roku 1944. Do 1. júla 1944 sa vyrobilo 24 271 kusov, väčšina z ostávajúcich leteckých guľometov tohto typu bola konvertovaná na pozemné protilietadlové.
Lindre-Haute

Poloha

Obec má rozlohu 2,46 km². Najvyšší bod je položený 247 m n. m. a najnižší bod 205 m n. m.

Obyvateľstvo

Počet obyvateľov obce je 63 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Električková doprava v Saratove

Električková doprava v ruskom meste Saratov funguje od roku 1908. Spolu 11 liniek jazdí na sieti s rozchodom 1 524 m.
Vendes

Poloha

Obec má rozlohu 3,47 km². Najvyšší bod je položený 130 m n. m. a najnižší bod 62 m n. m.

Obyvateľstvo

Počet obyvateľov obce je 303 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lichtervelde

Obyvateľstvo

Obec má približne 8 501 obyvateľov (2010).
Charpentry

Poloha

Obec má rozlohu 4,41 km². Najvyšší bod je položený 226 m n. m. a najnižší bod 147 m n. m.

Obyvateľstvo

Počet obyvateľov obce je 27 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Focicchia

Poloha

Obec má rozlohu 7,11 km². Najvyšší bod je položený 1 192 m n. m. a najnižší bod 179 m n. m.

Obyvateľstvo

Počet obyvateľov obce je 42 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bodice

Polohopis

Obec leží v Liptovskej kotline, na ľavom brehu riečky Demänovky, v nadmorskej výške 640 m n. m. Nachádza sa západne od mestskej časti Demänová, s ktorou je stavebne takmer spojená, leží cca 1 km od cesty II. triedy č. 584 z Liptovského Mikuláša do Jasnej.

Dejiny

V roku 1283 kráľ Ladislav IV., dal zemanovi Bodovi Ladislavovmu synovi, územný majetok z polí a lesa ktorý dovtedy patril k majetkom Palúdzky. Boda sa stal trvalým majiteľom tohto majetku, ktorý sa uvádza v listine z roku 1299 v súvislosti s vymedzením chotára Palúdzky. Po prvom vlastníkovi Bodovi nesú Bodice svoj názov. Bodice teda vznikli krátko po roku 1283 z iniciatívy zemana Bodu, ktorý osídlil svojich poddaných. Postupne sa tu usadili aj zemania. V polovici 14. storočia Bodice boli trvalo osídlené so stálym názvom. V písomnostiach 14. a 15. storočia sa Bodice uvádzajú v maďarčine pod názvom Bodafalu alebo Boda. Poddanské obyvateľstvo používalo názov Bodice. Tradičné zamestnanie obyvateľov bolo roľníctvo, pastierstvo, pletenie košíkov z prútia a tkanie kobercov.

Prírodné zaujímavosti

V chotári obce sú dve chránené územia: CHA Bodický rybník (ochrana brehových a lúčnych porastov) a PR Jelšie (ochrana najväčšieho areálu jelše lepkavej na Liptove).

Občianska vybavenosť

Obyvateľom Bodíc slúži obchod a kultúrny dom. Ubytovanie poskytuje niekoľko privátov a penziónov. Premáva sem linka č. 5 MAD Liptovský Mikuláš s dvoma zastávkami (kostol, Jednota).
Jean-Claude Killy

Osobný život

V roku 1973 sa oženil s francúzskou herečkou Danielle Gaubert, s ktorou žil až do roku 1987, kedy v 44 rokoch zomrela na rakovinu. Mali spolu dcéru Emiliu. Killy tiež adoptoval dve deti z jej predchádzajúceho manželstva s Rhadamésom Trujillom – synom Rafaela Trujilla, v roku 1961 zavraždeného diktátora z Dominikánskej republiky.
Ruillé-sur-Loir

Poloha

Obec má rozlohu 39,48 km². Najvyšší bod je položený 149 m n. m. a najnižší bod 53 m n. m.

Obyvateľstvo

Počet obyvateľov obce je 1 175 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lioux

Poloha

Obec má rozlohu 38,89 km². Najvyšší bod je položený 885 m n. m. a najnižší bod 237 m n. m.

Obyvateľstvo

Počet obyvateľov obce je 248 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aumetz

Poloha

Obec má rozlohu 10,35 km². Najvyšší bod je položený 408 m n. m. a najnižší bod 349 m n. m.

Obyvateľstvo

Počet obyvateľov obce je 2 298 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pauvres

Poloha

Obec má rozlohu 12,64 km². Najvyšší bod je položený 163 m n. m. a najnižší bod 99 m n. m.

Obyvateľstvo

Počet obyvateľov obce je 188 obyvateľov (2009).
Graf vývoja obyvateľstva:
Zdroje: INSEE
Rad Priateľstva

Opis Radu

Je zhotovený zo striebra, pozlátený a so smaltovaním. Má tvar päťramennej hviezdy zloženej z rozbiehajúcich sa zlatých lúčov. V strede hviezdy je zobrazenie Zeme, oblasti morí a oceánov sú pokryté modrým smaltom. Zem je orámovaná vencom vavrínovej vetvičky, pokrytej zeleným smaltom. Vo venci sú červené bodky, zo začiatku boli vyhotovované červeným smaltom, od 16. decembra 2011 ich tvoria červené rubíny. Na zadnej strane radu je reliéfny nápis: "Мир и дружба" (Mier a priateľstvo) a číslo radu. Vzdialenosť medzi protiľahlými koncami hviezdy je 44 mm.
Rad je upevnený na zelenej hodvábnej stuhe širokej 24 mm s moaré vzorom a modrými okrajmi širokými 6 mm.

Udeľovanie

Rad Priateľstva sa udeľuje ruským aj cudzím štátnym príslušníkom za zvláštne zásluhy v posilňovaní mieru, priateľstva, spolupráce a porozumenia medzi národmi, za plodnú prácu pre zbližovanie a vzájomné obohacovanie kultúr národov a spoločností; za aktívnu ochranu, rozvoj a propagáciu kultúrneho a historického dedičstva Ruska; za veľký prínos k implementácii spoločných podnikov s Ruskou federáciou, hlavných ekonomických projektov a prilákanie investícií do ekonomiky Ruskej federácie a za širokú charitatívnu činnosť.
Radom Priateľstva bol ocenený aj samotný umelecký autor tohto vyznamenania, umelec Alexander Borisovič Žuk, ktorý je autorom viacerých radov, medailí a vyznamenaní, medzi inými aj Radu „Za osobnú odvahu“.
Betz (Oise)

Poloha

Obec má rozlohu 15,39 km². Najvyšší bod je položený 140 m n. m. a najnižší bod 87 m n. m.

Obyvateľstvo

Počet obyvateľov obce je 1 072 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cléré-sur-Layon

Poloha

Obec má rozlohu 21,74 km². Najvyšší bod je položený 116 m n. m. a najnižší bod 67 m n. m.

Obyvateľstvo

Počet obyvateľov obce je 333 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mezőkövesdský obvod

Mezőkövesdský obvod (maď. Mezőkövesdi kistérség) je bývalá administratívna jednotka v severovýchodnom Maďarsku na juhozápade Boršodsko-abovsko-zemplínskej župy. Jeho sídlom bolo šestnásťtisícové mesto Mezőkövesd. Obvody boli zavedené v roku 1994 a zanikli v roku 2014, kedy ich nahradili okresy.
Campagne-lès-Guines

Poloha

Obec má rozlohu 5,72 km². Najvyšší bod je položený 160 m n. m. a najnižší bod 21 m n. m.

Obyvateľstvo

Počet obyvateľov obce je 453 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Parížska komúna (1871)

Parížska komúna bola socialistická vláda, ktorá vládla Parížu od 18. marca (formálnejšie od 26. marca) do 28. mája 1871.
Parížska komúna bola len lokálna vláda („commune“ po francúzsky znamená obec, čiže najmenšiu správnu jednotku, alebo obecnú radu), ktorá mala v Paríži moc dva mesiace na jar v roku 1871. Ale podmienky za ktorých vznikala, jej kontroverzné dekréty a tragický koniec z nej urobili známu a dôležitú politickú epizódu.

Predohra

V prusko-francúzskej vojne bol porazený cisár Napoleon III., preto bol zvrhnutý a 4. septembra 1870 bola vyhlásená Tretia republika. Vojna však pokračovala. Nová tzv. Vláda národnej obrany na čele s Adolphom Thiersom bola nepopulárna, lebo kapitulovala Nemcom vo Versailles 28. januára 1871, zastavila výplatu žoldu Národnej garde (ľudové milície vytvorené počas fr. revolúcie, potom rozpustené a naposledy vytvorené roku 1831), znova zaviedla exekúcie nájomného, zrušila odklad platieb splatných záväzkov a podobne. Paríž bol navyše v tom čase baštou rôznych revolučne naladených politických skupín, od anarchistov, raných marxistov až po tzv. neojakobínov a čoraz častejšie sa ozývali hlasy na radikálne sociálne reformy. Napr. známy novinár Jules Vallès už na začiatku januára 1871 vydal vyhlásenie, v ktorom otvorene vyzýval na utvorenie komúny.